Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi turizm salohiyatini rivojlantirish uchun qulay sharoitlar yaratish boʻyicha qoʻshimcha tashkiliy chora-tadbirlar toʻgʻrisida” 2018-yil 3-fevraldagi PF-5326-son farmoni, “Kirish turizmini rivojlantirish chora-tadbirlari toʻgʻrisida” 2018-yil 6-fevraldagi PQ-3509-son va “Ichki turizmni jadal rivojlantirishni taʼminlash chora-tadbirlari toʻgʻrisida” 2018-yil 7-fevraldagi PQ-3514-son qarorlari)
(decree, 2025-10-22)

Oʻzbekiston Respublikasi Prezidentining “Oʻzbekiston Respublikasi turizm salohiyatini rivojlantirish uchun qulay sharoitlar yaratish boʻyicha qoʻshimcha tashkiliy chora-tadbirlar toʻgʻrisida” 2018-yil 3-fevraldagi PF-5326-son farmoni, “Kirish turizmini rivojlantirish chora-tadbirlari toʻgʻrisida” 2018-yil 6-fevraldagi PQ-3509-son, “Oʻzbekiston Respublikasi Turizmni rivojlantirish davlat qoʻmitasining faoliyatini yanada takomillashtirish chora-tadbirlari toʻgʻrisida” 2018-yil 6-fevraldagi PQ-3510-son va “Ichki turizmni jadal rivojlantirishni taʼminlash chora-tadbirlari toʻgʻrisida” 2018-yil 7-fevraldagi PQ-3514-son qarorlariga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirishlar va qoʻshimchalar kiritilsin. 2. Vazirlik va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov va Turizmni rivojlantirish davlat qoʻmitasining raisi B.N. Umarov zimmasiga yuklansin. 1. Vazirlar Mahkamasining “Xorijiy valyutadagi davlat bojlari, yigʻimlar hamda soliq boʻlmagan boshqa toʻlovlar stavkalari toʻgʻrisida” 1993-yil 19-avgustdagi 423-son qaroriga (Oʻzbekiston Respublikasi QT, 1994-y., 3-son, 16-modda) 2-ilovaning rus tilidagi IX boʻlimi matnida: a) 3-bandning ikkinchi xatboshi quyidagi tahrirda berilsin: do odnogo mesyatsa besplatno b) 4-band quyidagi tahrirda bayon etilsin: “4. Za vremennuyu propisku grajdan gosudarstv-uchastnikov SNG, a takje lits, pribivshix iz gosudarstv-uchastnikov SNG, s pasportami bivshego SSSR, v kotorix otsutstvuyut otmetki o grajdanstve, na srok: do odnogo mesyatsa besplatno svishe odnogo mesyatsa do shesti mesyatsev 5 dollarov SSHA svishe shesti mesyatsev 10 dollarov SSHA”. 2. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga 9-ilovaning rus tilidagi matnida: a) nomidagi “Goskominvestitsiy” soʻzidan soʻng “territorialnix podrazdeleniy Goskomturizma” soʻzlari qoʻshilsin; b) “Naimenovaniye doljnosti” ustunidagi “nachalnik upravleniya” soʻzlaridan soʻng “direktor departamenta” soʻzlari qoʻshilsin. 3. Vazirlar Mahkamasining 1996-yil 21-noyabrdagi 408-son qarori bilan tasdiqlangan Xorijiy fuqarolar va fuqaroligi boʻlmagan shaxslarning Oʻzbekiston Respublikasida boʻlishlari qoidalarida: a) 2-bandning “a” kichik bandidagi “kirish vizasining amal qilish muddatiga” soʻzlaridan soʻng “shuningdek, Oʻzbekiston Respublikasida boʻlish davrida viza rejimi qoʻllanilmaydigan yoki vizalar berishning soddalashtirilgan tartibi qoʻllaniladigan xorijiy fuqarolarni” soʻzlari qoʻshilsin; b) 5-band quyidagi tahrirda bayon etilsin: “5. Taklif qiluvchi (qabul qiluvchi) shaxslar, tashkilotlar, shu jumladan turizm operatorlari xorijiy fuqarolarga ularning Oʻzbekiston Respublikasi qonun hujjatlarida va ushbu Qoidalarda nazarda tutilgan huquqlari hamda majburiyatlari oʻz vaqtida tushuntirilishini, xorijiy fuqarolar bilan munosabatda boʻlishda belgilangan huquqiy normalarning aniq bajarilishini taʼminlaydilar, xorijiy fuqarolarning (Oʻzbekiston Respublikasida shaxsiy ishlar boʻyicha xorijiy fuqarolarni qabul qiladigan va ularga notijorat maqsadida yashash maydoni taqdim etadigan jismoniy shaxslardan tashqari) tegishli hisobini yuritadilar, shuningdek, ularni Internet tarmogʻi (keyingi oʻrinlarda Dastur deb ataladi) orqali maxsus elektron avtomatlashtirilgan dastur yordamida xabardor qilish yoki Oʻzbekiston Respublikasi Ichki ishlar vazirligining tegishli boʻlimlariga murojaat qilish yoʻli bilan vaqtinchalik propiska qilishni taʼminlanishi, ularning respublika hududida harakatlanishi va boʻlishining muayyan muddati tugagandan keyin Oʻzbekiston Respublikasidan chiqib ketishlari uchun javob beradilar. Xorijiy turistlarni qabul qiluvchi turizm operatorlari, shuningdek, ularning xodimlari xorijiy turistlar tomonidan Oʻzbekiston Respublikasi qonunchiligining buzilishi yuzasidan javobgarlikdan ozod qilinadilar, ushbu bandning birinchi xatboshida nazarda tutilgan javobgarlik bundan mustasno. Joylashtirish vositalariga, davolash muassasalari va boshqa turar-joy maydonlariga joylashtirilgan xorijiy fuqarolar joylashtirish vositalari hamda davolash muassasalarining maʼmuriyatlari, shuningdek, boshqa turar-joy maydonlari egalarining masʼuliyatini kuchaytirgan holda vaqtinchalik propiska qoidalarini buzganlik uchun javobgarlikdan ozod etiladi, ushbu Nizom 13-bandining “v” kichik bandida eslatib oʻtilgan va kelganidan soʻng ichki ishlar organlarini uch kun davomida mustaqil xabardor qilishi shart boʻlgan xorijiy fuqarolar bundan mustasno”; v) 7-bandning birinchi qismi quyidagi tahrirda bayon etilsin: “Xorijiy fuqarolarni shaxsiy ishlar boʻyicha Oʻzbekiston Respublikasiga taklif qilgan (qabul qiluvchi) va ularga notijorat maqsadlarida turar joy bergan shaxslar: xorijiy fuqarolarning boʻlish muddati 30 kundan oshmasa, hududiy ichki ishlar organlariga shaxsan murojaat qilish yoki ularni Dastur yordamida xabardor qilish; xorijiy fuqarolarning boʻlish muddati 30 kundan oshsa, hududiy ichki ishlar organlariga shaxsan murojaat qilish yoʻli bilan ularning vaqtinchalik propiskasini taʼminlash choralarini koʻrishga; ularga belgilangan boʻlish muddatlari tugashi bilan Oʻzbekiston Respublikasidan chiqib ketishda koʻmaklashishga majburdir”; g) 9-bandda “Oʻzbekiston Respublikasining huquqni muhofaza qilish organlari bilan hamkorlikda” soʻzlaridan soʻng “shu jumladan Dastur yordamida” soʻzlari qoʻshilsin; d) 11-band quyidagi tahrirda bayon etilsin: “11. Oʻzbekiston Respublikasida vaqtincha boʻladigan fuqarolar Oʻzbekiston Respublikasi hududida milliy pasportlar boʻyicha vaqtinchalik propiska asosida yashaydilar. Vaqtinchalik propiska belgilangan joyga kelingandan soʻng uch sutka mobaynida amalga oshiriladi, bayram va dam olish (yakshanba) kunlari bundan mustasno. Vaqtinchalik propiskaning uch kunlik muddati kelgan sanadan (xorijiy fuqarolar Oʻzbekiston Respublikasi Davlat chegarasining nazorat-oʻtkazish punkti orqali oʻtgandan soʻng) keyingi kundagi soat 00:01 dan hisoblanadi.”; e) 12-bandning “d” kichik bandi quyidagi tahrirda bayon etilsin: “d) safarda yurgan xorijiy fuqarolar, agar respublikaning har bir aniq aholi yashash joyida ularning boʻlish muddati uch sutkadan oshmasa va kelganini tasdiqlovchi hujjatlar (xizmatlardan foydalangani va tovarlar xarid qilganini tasdiqlovchi hujjatlar) mavjud boʻlsa. Bunda bir aholi yashash joyida uzluksiz roʻyxatdan oʻtish talabi belgilanmaydi”. j) 13-band quyidagi tahrirda bayon etilsin: “13. Xorijiy fuqarolarni vaqtincha roʻyxatdan oʻtkazish Oʻzbekiston Respublikasi ichki ishlar organlari tomonidan quyidagi shakllarda amalga oshiriladi: a) joylashtirish vositalari va davolash muassasalari maʼmuriyatlarini xorijiy fuqarolarning kelish muddatidan qatʼiy nazar ular joylashtirilgan vaqtda, taklif qilgan (qabul qiluvchi) shaxslarni, shu jumladan turizm operatorlarini tur boshlanishdan avval Dastur yordamida xabardor qilish; b) xorijiy fuqarolarni shaxsiy ishlar boʻyicha Oʻzbekiston Respublikasiga taklif qilgan (qabul qilgan) va notijorat maqsadlarida ularga turar joy bergan jismoniy shaxslar tomonidan: agar xorijiy fuqarolarning kelish muddati 30 kundan oshmasa, Dastur yordamida xorijiy fuqarolar joylashtirilgan vaqtda xabardor qilish yoki hududiy ichki ishlar organlariga ular kelgandan soʻng uch kun davomida yozma ravishda murojaat qilish, bayram va dam olish kunlari bundan mustasno; xorijiy fuqarolarning boʻlish muddati 30 kundan oshsa, ular kelganidan soʻng uch kun davomida hududiy ichki ishlar organlariga yozma ravishda murojaat qilish, bayram va dam olish (yakshanba) kunlari bundan mustasno; v) mustaqil sayohat qiladigan, palatkali lagerlar va tunash uchun qayta jihozlangan yer usti transportida yashaydigan xorijiy fuqarolarning kelgandan soʻng uch kun davomida turistik-axborot markazlari yoki yaqin atrofda joylashgan joylashtirish vositalariga murojaati orqali, Dasturning maxsus moduli yoʻlga qoʻyilgandan soʻng esa, lekin 2018-yilning 1-iyulidan kech boʻlmagan muddatda, borish yoʻnalishlari boʻyicha aholi yashash joylarini koʻrsatgan holda maʼlumotlarni ular tomonidan mustaqil toʻldirish orqali xabardor qilish. Turistik-axborot markazlari va joylashtirish vositalari maʼmuriyatlari mustaqil sayohat qiladigan xorijiy fuqarolarning murojaatlari asosida ular haqidagi maʼlumotlarni toʻldirib, hududiy ichki ishlar organlariga Dastur yordamida xabarnoma yuborishlari shart. Joylashtirish vositalari va davolash muassasalarining masʼul shaxslari tomonidan joylashgan shaxslar hisobi yuritiladi. Ichki ishlar organi joylashgan shaxslar haqidagi axborotni har haftada hududlar boʻyicha manzil-maʼlumotnoma byurosiga yuborishi shart. Joylashtirish vositalari va davolash muassasalarining masʼul shaxslari turuvchilar joylashgan vaqtda ichki ishlar organlarini propiskaga qoʻyilishi kerak boʻlgan joylashgan shaxslar toʻgʻrisida Dastur yordamida xabardor qilishi shart. Joylashtirish xizmatlarini koʻrsatuvchi xususiy uylarda (xonadonlarda) yashovchilar hisobi joylashtirish vositalarining masʼul shaxslari tomonidan joylashtirish xizmatlarini koʻrsatish toʻgʻrisidagi yozma kelishuv (shartnoma) asosida yoki belgilangan tartibda sertifikatlangan ushbu uylar (xonadonlar) egalari tomonidan mustaqil ravishda Dastur yordamida yuritiladi. Joylashtirish vositalari va davolash muassasalarining masʼul shaxslari tomonidan ushbu talabning buzilishi Oʻzbekiston Respublikasi qonunchiligiga muvofiq javobgarlikka sabab boʻladi”; z) 15-band quyidagi tahrirda bayon etilsin: “15. Mazkur Qoidalarning 12, 14 va 16-bandlarida koʻrsatib oʻtilmagan xorijiy fuqarolar, agar ularning boʻlish muddati 30 kundan oshmasa, Dastur yordamida xabardor qilish yoki hududiy ichki ishlar organiga yozma ravishda murojaat qilish va agar boʻlish muddati 30 kundan oshsa, taklif qiluvchilar (qabul qiluvchi) shaxslar, tashkilotlarning yozma ravishdagi murojaati asosida hududiy ichki ishlar organlarida propiska qilinishi lozim. Xabarnomalar xorijiy fuqarolar joylashgan vaqtda berilishi, ichki ishlar organlariga esa uch kundan kechikmasdan murojaat qilinishi darkor, bayram va dam olish (yakshanba) kunlari bundan mustasno. Oʻzbekiston Respublikasiga shaxsiy ishlar boʻyicha va fuqarolar takliflariga asosan keladigan xorijiy fuqarolar ularni Oʻzbekiston Respublikasiga taklif qilgan (qabul qilgan) va ularga notijorat maqsadlarida turar joy bergan shaxslar tomonidan quyidagilar orqali vaqtincha propiska qilinadi: xorijiy fuqarolarning boʻlish muddati 30 kundan oshmasa, hududiy ichki ishlar organlariga shaxsan murojaat qilish yoki ularni Dastur yordamida xabardor qilish; xorijiy fuqarolarning boʻlish muddati 30 kundan oshsa, hududiy ichki ishlar organlariga shaxsan murojaat qilish. 30 kungacha vaqtinchalik propiska uchun taklif qilgan (qabul qiluvchi) shaxslar Dasturda qayd etiladi va ushbu Dastur yordamida turistik (mehmonxona) yigʻimini toʻlaydi hamda hududiy ichki ishlar organlariga quyidagi hujjatlarni elektron shaklda yuboradi: belgilangan shakldagi ariza; milliy pasport yoki fuqaroligi boʻlmagan shaxs uchun kelish hujjatining nusxasi; uy-joy egasining vaqtincha propiska uchun yozma roziligi va uy-joyga nisbatan huquqni belgilovchi hujjatlar. Taklif qilgan (qabul qiluvchi) shaxslar 30 kungacha vaqtinchalik propiska uchun hududiy ichki ishlar organlariga yozma ravishda murojaat qilgan holda, yuqorida qayd etilgan hujjatlarni hamda turistik (mehmonxona) yigʻimi toʻlangani toʻgʻrisidagi kvitansiyani taqdim etadi. Taklif qilgan (qabul qiluvchi) shaxslar, tashkilotlar 30 kundan ortiq muddatga vaqtinchalik propiska uchun oʻzlari joylashgan joydagi hududiy ichki ishlar organlariga quyidagi hujjatlarni taqdim etadi: belgilangan shakldagi ariza; qabul qiluvchi tashkilotning belgilangan shakldagi iltimosnomasi; milliy pasport yoki fuqaroligi boʻlmagan shaxs uchun hujjat; uy-joy egasining vaqtinchalik propiska uchun yozma roziligi va uy-joyga nisbatan huquqni belgilovchi hujjatlar; davlat boji toʻlangani toʻgʻrisidagi kvitansiya. Xorijiy fuqarolarning vaqtinchalik propiskasini uzaytirish uchun taklif qilgan (qabul qiluvchi) shaxslar, tashkilotlar ichki ishlar organlariga vaqtinchalik propiska muddati tamom boʻlishigacha uch ish kunidan kechikmasdan murojaat qilishlari kerak”; i) 17-banddagi “bu fuqarolarning shaxsiy murojaatnomalari yoki qabul qiluvchi tashkilotlarning buyurtmanomalari asosida murojaatnomalarda, turlarda, arizalarda koʻrsatilgan muddatga yoki vizaning amal qilish muddatida” soʻzlari “Dastur yordamida” soʻzlari bilan almashtirilsin; k) 19-bandning birinchi xatboshi quyidagi tahrirda bayon etilsin: “Oʻzbekiston Respublikasida boʻlish qoidalarini buzgan, shuningdek, boshqa qoidabuzarliklarga yoʻl qoʻygan xorijiy fuqarolar haqida joylashtirish vositalari va davolash muassasalari maʼmuriyatlari, boshqa turar-joy maydonlari egalari hududiy ichki ishlar organlariga zudlik bilan xabar qilishga majbur”; l) 20-band quyidagi tahrirda bayon etilsin: “20. Joylashtirish vositalari va davolash muassasalarida, shuningdek, boshqa turar-joy maydonlarida yashayotgan xorijiy fuqarolarning boʻlish muddati qabul qiluvchi tashkilotlarning yozma iltimoslari yoki taklif qilgan (qabul qiluvchi) shaxslar, tashkilotlarning yozma murojaatlari yoxud ushbu Qoidalarning 6¹-bandida koʻrsatilgan xorijiy fuqarolarning oʻz yozma arizalari (turistlar uchun — turning amalda boʻlishi muddatiga) asosida, lekin vizaning amal qilishi muddati doirasida uzaytiriladi”; m) 22-banddagi “joylashtirish vositasi va davolash muassasasiga” soʻzlaridan soʻng “va boshqa turar-joy maydonlariga” soʻzlari qoʻshilsin; n) 25-banddagi “Joylashtirish vositalari va davolash muassasalari maʼmuriyati” soʻzlaridan soʻng “shuningdek, boshqa turar-joy maydonlari egalari” soʻzlari qoʻshilsin; o) 32-band quyidagi tahrirda bayon etilsin: “32. Xorijiy fuqarolar Oʻzbekiston Respublikasi hududi boʻylab faqat xorijiy fuqarolar borishiga ruxsat berilgan joylarda harakat qilishlari shart. Xorijiy fuqarolar vaqtincha boʻlish joyiga kelgach, taklif qilgan (qabul qiluvchi) shaxslar, tashkilotlar hududiy ichki ishlar organlarini Dastur yordamida xabardor qilish yoki ularga yozma ravishda murojaat qilish orqali ularni Oʻzbekiston Respublikasi ichki ishlar organlarida vaqtinchalik propiska qilishi shart. Joylashtirish vositalari va davolash muassasalariga kelgan xorijiy fuqarolar ushbu muassasalarda hisobga turadilar. Oʻzbekiston Respublikasi hududida doimiy yashaydigan va yashash ruxsatnomasiga ega boʻlgan xorijiy fuqarolar uchun vaqtinchalik propiska ularning muayyan yashash joyida boʻlgan davr uchun amalga oshiriladi. Uch kundan olti oygacha boʻlgan davrda vaqtinchalik propiska shaxsni doimiy yashash joyidan roʻyxatdan chiqarmasdan amalga oshiriladi. 6 oydan ortiq muddatga vaqtinchalik propiska qilish xizmat safariga, taʼtilga, dam olish yoki davolanishga borayotgan shaxslardan tashqari, shaxsni doimiy yashash joyidan roʻyxatdan chiqargan holda amalga oshiriladi”. 5. Vazirlar Mahkamasining 2003-yil 4-noyabrdagi 482-son qarori (Oʻzbekiston Respublikasi QHT, 2003-y., 21-son, 204-modda) bilan tasdiqlangan Oʻzbekiston Respublikasida Avtobuslarda yoʻlovchilar tashish xavfsizligini taʼminlashga doir talablarda: a) 23-bandning uchinchi xatboshidagi “shuningdek tungi qatnovlarni tashkil etish taqiqlanadi, tender kontraktida boshqacha hol nazarda tutilmagan boʻlsa” soʻzlari chiqarib tashlansin; b) 30-bandga quyidagi mazmundagi xatboshi qoʻshilsin: “Turistlar avtobuslari xavfsizlik talablariga (GPS, majburiy va (yoki) ixtiyoriy sugʻurta polislari, yorugʻlik qaytaruvchi maxsus moslama (liniya), ikki nafar haydovchi va ularda mobil aloqa mavjudligi) javob bergan taqdirda kuzatib borilmaydi”; v) 31 bandning rus tilidagi matnidan “Turistsko-ekskursionnie i” soʻzlari chiqarib tashlansin; g) 44-band oʻz kuchini yoʻqotgan deb hisoblansin. 9. Vazirlar Mahkamasining “Oʻzbekiston Respublikasining samoviy hududida uchuvchisiz uchish apparatlaridan ruxsatsiz foydalanilishi haqida ogohlantirish boʻyicha chora-tadbirlar toʻgʻrisida” 2014-yil 26-noyabrdagi 322-son qarorining rus tilidagi matniga 1-bandiga quyidagi mazmundagi xatboshi qoʻshilsin: “Vremenniy vvoz i ispolzovaniye na territorii Respubliki Uzbekistan bespilotnix letatelnix apparatov dlya podgotovki foto- i videomaterialov o turistskom potensiale respubliki razreshayetsya, v tom chisle zarubejnim tvorcheskim gruppam, po xodataystvam Gosudarstvennogo komiteta Respubliki Uzbekistan po razvitiyu turizma, Ministerstva kulturi Respubliki Uzbekistan i Natsionalnogo agentstva “Uzbekkino”, s predostavleniyem v Ministerstvo oboroni Respubliki Uzbekistan i Gosudarstvennuyu inspeksiyu Respubliki Uzbekistan po nadzoru za bezopasnostyu poletov informatsii o litsax, vvozyashix i ispolzuyushix bespilotnie letatelnie apparati i mestax syemok”. 10. Vazirlar Mahkamasining 2015-yil 10-martdagi 53-son qarori (Oʻzbekiston Respublikasi QHT, 2015-y., 10-son, 116-modda) bilan tasdiqlangan Turistlar borishi taqiqlangan obyektlar va hududlar roʻyxatining beshinchi, oʻn toʻrtinchi va oʻn beshinchi xatboshilari chiqarib tashlansin. 13. Vazirlar Mahkamasining “Toshkent viloyati hokimligi huzuridagi Turizmni rivojlantirish departamenti faoliyatini tashkil etish toʻgʻrisida” 2017-yil 19-oktabrdagi 852-son qarorining 1 va 3-bandlari, shuningdek, uning 1 — 3-ilovalar oʻz kuchini yoʻqotgan deb hisoblansin.